rejauldu/bengali-wikipedia huggingface dataset:
মাপিয়া অ্যাটল ( ইন্দোনেশিয়ান : Kepulauan Mapia ), ঐতিহাসিকভাবে ফ্রিউইল দ্বীপপুঞ্জ বা সান ডেভিড নামে পরিচিত। প্রশান্ত মহাসাগরের একটি প্রবালপ্রাচীর। এটি ইন্দোনেশিয়ার পাপুয়া প্রদেশে অবস্থিত। মানকওয়ারী শহর থেকে প্রায় ২৯০ কিলোমিটার উত্তরে এবং পালাউ দ্বীপপুঞ্জ থেকে ৬৩০ কিলোমিটার দূরে অবস্থিত। এটি দুটি প্রধান দ্বীপ নিয়ে গঠিত। একটি ব্রা (বেরাসি) এবং অন্যটি পেগুন (মাপিয়া)। ছোট ফ্যানিল্ডো এবং দুটি ছোট দ্বীপ আছে। এছাড়াও ব্রাস কেসিল (লিটল ব্রা) এবং ফ্যানিল্ডো কেসিল (লিটল ফ্যানিল্ডো) দ্বীপ আছে। দ্বীপগুলি পাপুয়ার সুপিওরি রিজেন্সির মধ্যে পশ্চিম সুপিওরি জেলার ( কাবুপাতেন সুপিওরি বারাত ) একটি অংশ নিয়ে গঠিত। ২০২০ সালের আদমশুমারিতে জনসংখ্যা ছিল ১৯৯ জন। Badan Pusat Statistik, Jakarta, 2021.  প্রবালপ্রাচীরটি একসময় গুয়েদেস নামে স্প্যানিশ সাম্রাজ্যের অংশ ছিল। ১৯৪৮ সালে সরকারের কাছে জমা দেওয়া একটি গবেষণাপত্রে স্প্যানিশ গবেষক এমিলিও পাস্তোরের মতে, মাইক্রোনেশিয়ার বেশ কয়েকটি ছোট দ্বীপ ( কাপিংমারাঙ্গি বা কোরোয়া, মাপিয়া বা গুয়েদেস, এসিয়া (বর্তমানে কিরিটিমাটি ) বা ম্যাটাডোর ও রনগেরিক বা পেসকাডোরস ) গঠিত। এটি আইনত স্প্যানিশ সার্বভৌমত্বের অধীনে অব্যাহত রয়েছে । এর কারণ হল ১৮৯৯ সালের জার্মান-স্প্যানিশ চুক্তির পাঠ্য যা প্রশান্ত মহাসাগরীয় অঞ্চলে নির্দিষ্ট স্প্যানিশ সম্পত্তির সার্বভৌমত্ব জার্মানির কাছে হস্তান্তর করে, যথা উত্তর মারিয়ানা দ্বীপপুঞ্জ ( গুয়াম বাদে) এবং ক্যারোলিন দ্বীপপুঞ্জ ( পালাউ সহ)। এই ছোট দ্বীপগুলিকে অন্তর্ভুক্ত করতে ব্যর্থ হয়েছিল। যদিও স্প্যানিশ সরকার ১৯৪৯ সালে মামলাটি শুরু করে এবং এই ব্যাখ্যাটি গ্রহণ করে। তবে এটি কখনই আনুষ্ঠানিকভাবে দ্বীপগুলি পুনরুদ্ধার করেনি।Yahoo News (Spanish) - "Las cuatro islas españolas perdidas en el Océano Pacífico"  বিলুপ্ত মাপিয়া ভাষাটি ২০ শতকের শেষ পর্যন্ত দ্বীপগুলিতে কথ্য ছিল। ২০০০ সাল পর্যন্ত, এথনোলগ অনুসারে, দ্বীপগুলিতে ভাষাটির একজন বয়স্ক বক্তা ছিল।     তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পশ্চিম নিউ গিনির দ্বীপ
মোহাম্মদ শহীদুজ্জামান একজন বাংলাদেশ জাতীয়তাবাদী দল রাজনীতিবিদ, প্রকৌশলী ও কক্সবাজার-৩ (সদর-রামু) আসনের সাবেক সংসদ সদস্য।   প্রাথমিক ও পারিবারিক জীবন  মোহাম্মদ শহীদুজ্জামান কক্সবাজারের রামুর রশিদনগরের মাছুয়াখালী গ্রামে জন্মগ্রহণ করেন। তার পিতা ফরিদ আহমদ ছিলেন তৎকালীন পাকিস্তানের জাতীয় পরিষদের সদস্য ও কেন্দ্রীয় শ্রমমন্ত্রী। মাতা রিজিয়া আহমদ। তার বড় ভাই মোহাম্মদ খালেকুজ্জামান কক্সবাজার-৩ (সদর-রামু) আসনের সংসদ সদস্য ছিলেন।  কর্মজীবন মোহাম্মদ শহীদুজ্জামান একজন  প্রকৌশলী। ২৮ সেপ্টেম্বর ২০০১ সালে জাতীয় সংসদ নির্বাচনের মাত্র তিনদিন আগে তৎকালীন চারদলীয় জোটের মনোনীত প্রার্থী তার বড় ভাই মোহাম্মদ খালেকুজ্জামান মৃত্যুবরণ করলে পরবর্তীতে তিনি বাংলাদেশ জাতীয়তাবাদী দলের প্রার্থী হিসাবে কক্সবাজার-৩ (সদর-রামু) আসন থেকে সংসদ সদস্য নির্বাচিত হয়েছিলেন। ২০০৮ সালে বাংলাদেশ জাতীয়তাবাদী দলের মনোনয়ন পেতে ব্যর্থ হওয়ার পরে তিনি স্বতন্ত্র প্রার্থী হয়ে নির্বাচনে প্রতিদ্বন্দ্বিতা করে পরাজিত হয়েছিলেন।  তথ্যসূত্র  বিষয়শ্রেণী:কক্সবাজার জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:জীবিত ব্যক্তি
ভুটানের প্রায় ৭০ ভাগ জনসংখ্যা হয় কাগ্যুর দ্রুকপা বংশ না হয় তিব্বতী বৌদ্ধীয় বংশকে অনুসরণ করে। বাকি ৩০ শতাংশ জনগণ হিন্দুধর্ম বা পুরানো প্রাক বৌদ্ধ সহ অন্যান্য ধর্ম অনুসরণ করে থাকে।Bhutan: International Religious Freedom Report 2007. This article incorporates text from this source, which is in the public domain.  বৌদ্ধ ধর্ম নালপী জনগণ, তীব্বতীয় অভিবাসীদের বংশধর, পশ্চিম এবং মধ্যীয় ভুটানের অধিকাংশ জনগণ কাগ্যু ভাজরায়ানার দ্রুকপা বংশকে অনুসরণ করে।.United States Bureau of Democracy, Human Rights and Labor. Bhutan: International Religious Freedom Report 2007. This article incorporates text from this source, which is in the public domain.  শারচপ, সম্ভবত ভুটানের আদি অধিবাসী, পূর্বাঞ্চলে বাস করে। তথ্যানুসারে, কিছু শারচপ পুরানো প্রাক বৌদ্ধ ধর্মের কিছু উপাদানসমেত বৌদ্ধ ধর্ম পালন করে থাকে, যেখানে অন্য শারচপরা সর্বপ্রাণবাদ এবং হিন্দুধর্ম পালন করে থাকে। জাতীয় পরিষদ, আদালত ব্যবস্থাসহ সরকারি অনেক উচ্চ পর্যায়ে প্রচুর শারচপরা রয়েছে।  সরকার কাগ্যু এবং নিনগমা উভয় বৌদ্ধ সম্প্রদায়কে সমর্থন করে। রাজ পরিবার এই দুই সম্প্রদায়ের ধ্যান ধারণাকে মেলে চলে এবং অনেক নাগরিকই “কানয়িন-জুংদ্রিল” যার অর্থ “কাগ্যুপা এবং নিংগমাপা অভিন্ন” ধারণা বিশ্বাসী।  হিন্দু ধর্ম  হিন্দুরা, প্রধানত দক্ষিণে, হিন্দুধর্ম পালন করে থাকে। ভুটানের আশ্রমের অধ্যক্ষ জে খেনপু কর্তৃক ২০১২ এ থিম্পুতে হিন্দুদের প্রথম মন্দির প্রতিষ্ঠিত হয় এবং হিন্দুরা  ছোট থেকে মাঝারি দলে বিভক্ত হয়ে নিজেদের ধর্ম পালন করে থাকে। হিন্দুধর্ম নেপালি নৃতাত্ত্বিক দলগুলো কর্তৃক পালন করতে বেশি দেখা যায়, যদিও নৃতাত্ত্বিক দলগুলোর অধিকাংশরাই বৌদ্ধ ধর্ম পালন করে থাকে।  ইসলাম ভুটানের মোট জনসংখ্যার ০.১%-০.২% মুসলিম। সিআইএ ওয়ার্ল্ড ফ্যাক্টবুক দাািব করে য়ে ভুটানে মোট জনসংখ্যার ০.১% এরও কম মুসলমান রয়েছে। ২০০৯ সালে, পিউ রিসার্চ সেন্টার তাদের এক সমীক্ষায় দাবি করে যে, ভুটানে মোট জনসংখ্যার মাত্র ১% অর্থ্যাৎ মাত্র ৭০০০ জন মুসলমান ছিল।  ধর্ম পালনে স্বাধীনতা এবং নিয়ন্ত্রণ  ভুটানের আইন ধর্ম পালনে স্বাধীনতা প্রদান করে; ধর্মীয় প্রতিষ্ঠান এবং ধর্মীয় নেতাগণের দায়িত্ব হচ্ছে, “ভুটানের আ্ধ্যাত্বিক ঐতিহ্যকে বিশ্বময় ছড়িয়ে দেয়া এবং সে সাথে ধর্মকে রাজনীতি থেকে পৃথক রাখার ব্যাপারটি অবশ্যেই নিশ্চিত করতে হবে” এবং ঐ সকল ধর্মীয় প্রতিষ্ঠান এবং নেতৃবৃন্দ “রাজনীতির ঊর্ধ্বে” থাকবেন।" সরকারের বিবৃত অনুধ্যায়ী ব্যক্তিগত ধর্মীয় ও সাংস্কৃতিক মান সংরক্ষণের উদ্দেশ্যে, সংবিধানের নিষেধাজ্ঞামূলক ধারায় যথাক্রমে ধর্মান্তরের এবং ধর্মীয় নেতাগণের ভোট দানের নিষেধাজ্ঞার বিষয়টি ব্যাখ্যা করা হয়েছে।  তথ্যসূত্র  বিষয়শ্রেণী:ভুটান বিষয়শ্রেণী:ভুটানে ধর্ম
রোজ্যানা লিসা আর্কেট (; জন্ম: ১০ আগস্ট ১৯৫৯) হলেন একজন মার্কিন অভিনেত্রী, চলচ্চিত্র পরিচালক ও প্রযোজক। তিনি টেলিভিশন চলচ্চিত্র দ্য এক্সিকিউশনারস সং-এ অভিনয় করে একটি এমি পুরস্কারের মনোনয়ন লাভ করেন, এবং ডেসপারেটলি সিকিং সুজান (১৯৮৫) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। তার অন্যান্য উল্লেখযোগ্য চলচ্চিত্রসমূহ হল আফটার আওয়ার্স (১৯৮৫), দ্য বিগ ব্লু (১৯৮৮), পাল্প ফিকশন (১৯৯৪), ও ক্র্যাশ (১৯৯৬)। ২০০২ সালে তিনি সার্চিং ফর ডেবরা উইঙ্গার প্রামাণ্যচিত্র নির্মাণ করেন এবং ২০০৬ থেকে ২০০৭ সালে এবিসি চ্যানেলের সিটকম হোয়াট অ্যাবাউট ব্রায়ান?-এ অভিনয় করেন।  প্রারম্ভিক জীবন আর্কেট ১৯৫৯ সালের ১০ই আগস্ট নিউ ইয়র্ক সিটিতে জন্মগ্রহণ করেন। তার মাতা ব্রেন্ডা অলিভিয়া "মার্ডি" (জন্মনাম: নোয়াক; ১৯৩৯-১৯৯৭) ছিলেন একজন অভিনেত্রী, কবি, মঞ্চ সঞ্চালক, অভিনয়ের শিক্ষক, থেরাপিস্ট ও সমাজকর্মী। তিনি ইহুদি ধর্মাবলম্বী ছিলেন এবং তার পরিবার পোল্যান্ড ও রাশিয়া থেকে অভিবাসিত হয়ে মার্কিন যুক্তরাষ্ট্রে এসেছিল। রোসানার পিতা লুইস আর্কেট একজন চলচ্চিত্র অভিনেতা, চিত্রনাট্যকার ও প্রযোজক। রোসানার পিতামহ ক্লিফ আর্কেট ছিলেন একজন কৌতুকাভিনেতা। তার পিতার বংশনাম আর্কেট মূলত ফরাসি কানাডীয় "আর্কুয়েত" থেকে উদ্ভূত।Finding Your Roots, February 9, 2016, PBS তার পিতা ক্যাথলিকবাদ থেকে ইসলাম ধর্মে ধর্মান্তরিত হন। তার পিতার দিক থেকে অভিযাত্রী মেরিওয়েদার লুইসের সাথে তার সম্পর্ক রয়েছে। তার ভাইবোনেরা হলেন প্যাট্রিসিয়া, অ্যালেক্সিস, রিচমন্ড ও ডেভিড। তারা সকলেই অভিনয়ের সাথে জড়িত।  তথ্যসূত্র  বহিঃসংযোগ         বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আর্কেট পরিবার বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন নারী চলচ্চিত্র পরিচালক বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন নারী চলচ্চিত্র প্রযোজক
থাম্ব|নেদারল্যান্ডসের হেগ শহরে সাইকেলে চড়ে দীর্ঘ চাদরে এক মহিলা  ইসলামি সাইকেল মুসলিম নারীদের জন্য সুন্নি এবং শিয়া উভয় মতবাদেই শালীনতা (শরীর প্রকাশ না করা) এবং গতিশীলতা (সামাজিক নিয়ন্ত্রণ) কে কেন্দ্র করে উত্তপ্ত আলোচনার একটি বিষয়।  ধর্মতাত্ত্বিক এবং দার্শনিক আলপারস্লান অকজেনি ইস্তাম্বুলে একটি সম্মেলনে এই সমস্যাটির সুরাহা করে বলেন, "ঈশ্বরের আশীর্বাদ এবং মানুষের স্বার্থকে সামনে রেখে তৈরি করা হয় তাহলো একটি ইসলামিক সাইকেল"। ধর্মনিরপেক্ষ শিক্ষাবিদরা উদ্বিগ্ন যে তুরস্কের ইসলামপন্থী সরকার ইসলামকে বিজ্ঞানের চেয়ে এগিয়ে রাখছে। তুর্কি সাংবাদিক মোস্তফা আকিওল যুক্তি দেখান যে ইসলামী সাইকেলের ধারণাটি এমন একটি মানসিকতার ইঙ্গিত দেয় যা মুসলিম চিন্তাকে স্থবির করে দিয়েছে। সৌদি আরব সীমাবদ্ধ বিনোদন এলাকা ছাড়া মহিলাদের বাইসাইকেল ব্যবহার নিষিদ্ধ করেছে। সাইকেলের ইরানি সংস্করণে আছে "বক্সি কন্ট্রাপশন যা মহিলার নিচের শরীর লুকিয়ে রাখে।" ইরানে নারীদের শালীনতার বাহিরে ঐতিহ্যবাহী সাইকেল চালানো নিষিদ্ধ। নারী রাইডাররা ভিজিলেন্টদের দ্বারা আক্রমণের শিকার হয়।  সমালোচকরা সাইকেল নিষিদ্ধকরণ এবং ইসলামী সাইকেল উভয়কেই নিপীড়নের হাতিয়ার হিসেবে নিন্দা করেন।   ইরানে  থাম্ব|ডান|ফ্রাঙ্ক পারতোয়াজার, ইরানি পেশাদার সাইক্লিস্ট ইসলামি সাইকেল ইরানেও খুব জনপ্রিয় হয়েছে। উদাহরণস্বরূপ, ২০০৭ সালে, ইরানের আরাক শহরে মহিলাদের জন্য ইসলামি সাইকেল তৈরির পরিকল্পনা অনুমোদিত হয়েছিল। প্রকল্পের একজন উপস্থাপক ছিলেন একজন ইরানি মহিলা, যিনি বলেছিলেন, "এই সাইকেলটি এমনভাবে ডিজাইন করা হয়েছে যে এর চারপাশের কেবিনটি নারীদের দেহের অর্ধেক অংশকে সম্পূর্ণভাবে ঢেকে রাখে।"  ২০১১ সালের নভেম্বরে, ইরানের একটি মহিলা সাইকেল ডিজাইন কোম্পানি বোর্ডের চেয়ারম্যান, ইরানি গণমাধ্যম তাবনাককে দেওয়া এক সাক্ষাৎকারে বলেছিলেন যে "ধর্মীয় সমস্যাগুলির সমাধানের জন্য এই ধরনের সাইকেল ডিজাইন করতে চার মাস লেগেছে"। মহিলাদের শারীরিক চাহিদার পরিপ্রেক্ষিতে, সাইকেলে একটি বড় পরিবর্তন ঘটেছে এবং তারা একটু বেশি বিদ্যুতায়িত করেছে।  ২০১৬ সালের ফেব্রুয়ারিতে একটি প্রতিবেদনে বলা হয়েছিল যে কিছু লোক ইরানি নারীদের সাইকেল চালানোকে সকলের চোখে "সাংস্কৃতিক অশ্লীলতার প্রদর্শন" বলে মনে করেছিল। একই বছরে, সিরাজ ইসলামিক কাউন্সিলের অন্যতম সদস্য এমটি তজারভি বলেছিলেন: "সর্বোচ্চ নেতার ফরমান অনুসারে, বাইক চালক মহিলাদের অপরিচিতদের সামনে আসা নিষিদ্ধ এবং তাই বাইক চালক মহিলারা শুধুমাত্র অভ্যন্তরে এবং "এটি অ-মহরমদের দৃষ্টিতে নয়, আমি এটিকে জায়েয মনে করি।"   আরও দেখুন   ইসলামি নারীবাদ   তথ্যসূত্র   বিষয়শ্রেণী:ইসলামে নারী অধিকার বিষয়শ্রেণী:বাইসাইকেল বিষয়শ্রেণী:ইসলামি নারীবাদ
বজলুর মোহাম্মদ রহমান (জন্ম ১৭ অক্টোবর ১৯৫৯) একজন বাংলাদেশি সাঁতারু। তার পিতা আজাহার উদ্দিন হাওলাদার পাকিস্তান মিলিটারিতে কর্মরত ছিলেন। মাতা শামসুন্নহার গৃহিণী। দুই ভাই দুই বোনের মধ্যে বজলুর রহমান চতুর্থ। তিনি সাংগর মাধ্যমিক বিদ্যালয় থেকে এস এস সি পাশ করেন রাজাপুর ডিগ্রি কলেজ এইচ এস সি ও জগন্নাথ বিশ্ববিদ্যালয়ে বিএ ডিগ্রি অর্জন। পরে বাংলাদেশ নৌ বাহিনীতে লেফটেন্যান্ট কমান্ডার পদে যোগ দেন। তিনি বিমান বাহিনী ক্রীড়া পরিষদের সচিবও ছিলেন।  তিনি ১৯৮৭ সালে ভারতে অনুষ্ঠিত গেমসে ১০০ মিটার ব্রেস্টস্ট্রোকে বাংলাদেশের জন্য প্রথম সোনা জেতেন। তিনি ১৯৮৮ সালের অলিম্পিকে পুরুষদের ১০০ মিটার ব্রেস্টস্টোকে অংশ নেন।  বর্তমানে তিনি অবসর জীবন যাপন করছেন ঢাকা শহরে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:বাংলাদেশের অলিম্পিক সাঁতারু বিষয়শ্রেণী:বাংলাদেশী পুরুষ সাঁতারু
সাবিতা ভীমরাও আম্বেডকর (জন্মগত নাম শারদা কৃষ্ণরাও কবির; ২রা জানুয়ারি ১৯০৯ - ২৯শে মে ২০০৩) একজন ভারতীয় সমাজকর্মী, ডাক্তার এবং ভারতীয় সংবিধানের জনক ভীমরাও রামজি আম্বেডকরের দ্বিতীয় স্ত্রী ছিলেন। আম্বেডকরকে বৌদ্ধ ধর্মাবলম্বীরা মাই বা মাইসাহেব (মারাঠি ভাষায় মা-কে মাই বলে অভিহিত করা হয়) হিসাবে উল্লেখ করে থাকেন।  বি. আর. আম্বেডকরের বিভিন্ন আন্দোলনে, বই লেখার সময়, ভারতীয় সংবিধান রচনা এবং হিন্দু কোড বিল ও দলিত বৌদ্ধ আন্দোলনের সময় তিনি তাঁকে সহায়তা করেছিলেন। বাবাসাহেব আম্বেডকর তাঁর দ্য বুদ্ধ এন্ড হিজ ধম্ম বইয়ের মুখবন্ধে, তাঁর জীবন আট-দশ বছরের জন্য প্রসারিত করার জন্য তাঁর স্ত্রী সাবিতা আম্বেডকরকে কৃতিত্ব দিয়েছিলেন।   প্রারম্ভিক জীবন  সাবিতা আম্বেডকর ১৯০৯ সালের ২রা জানুয়ারি তারিখে তৎকালীন ব্রিটিশ ভারতের বোম্বে প্রেসিডেন্সির বোম্বের একটি মারাঠি ব্রাহ্মণ পরিবারে জন্মগ্রহণ করেছিলেন। তাঁর জন্মের নাম ছিল "শারদা কৃষ্ণরাও কবির"। তাঁর মাতার নাম জানকী এবং পিতার নাম কৃষ্ণরাও বিনায়ক কবির ছিল। তাঁর পরিবার মহারাষ্ট্রের রত্নগিরি জেলার রাজাপুরের দোরস গ্রামের বাসিন্দা ছিল। পরে তাঁর বাবা রত্নগিরি থেকে বোম্বে চলে এসেছিলেন। অতঃপর তাঁরা দাদারের পশ্চিমে স্যার রাও বাহাদুর সি কে বোলে রোডে, মাতৃছায়ায়, সারুর বাড়িতে একটি বাড়ি ভাড়া নিয়ে বসবাস করতেন।  শিক্ষা সাবিতা আম্বেডকর একজন মেধাবী ছাত্রী ছিলেন। তিনি পুনে থেকে তাঁর প্রাথমিক পড়াশোনা সম্পন্ন করেছিলেন। এর পরে, ১৯৩৭ সালের দিকে, তিনি বোম্বের গ্রান্ট মেডিকেল কলেজ থেকে ব্যাচেলর অব মেডিসিন, ব্যাচেলর অব সার্জারি সম্পন্ন করেন। পড়াশোনা শেষ হলে তিনি গুজরাতের একটি বড় হাসপাতালে প্রথম শ্রেণির মেডিকেল অফিসার হিসাবে নিযুক্ত হন। কিন্তু কয়েক মাস অসুস্থতার পরে তিনি তার চাকরি ছেড়ে নিজের গ্রামে ফিরে আসেন। তাঁর আট ভাইবোনের মধ্যে ছয়জনের আন্ত-বর্ণ বিবাহ (অন্য জাতিতে বিবাহ) হয়েছিল। উক্ত দিনগুলোতে এটি মারাঠি ব্রাহ্মণদের কাছে এক অসাধারণ বিষয় ছিল। সাবিতা বলেছিলেন, "আমাদের পরিবার আন্তঃজাতির বিবাহের বিরোধিতা করেনি, কারণ পুরো পরিবার শিক্ষিত এবং প্রগতিশীল ছিল।"   বিবাহ  ১৯৪৮ সালের ১৫শে এপ্রিল তারিখে শারদা কবির ভীমরাও রামজি আম্বেডকরের সাথে বিবাহ বন্ধনে আবদ্ধ হয়েছিলেন। বিবাহের সময় তিনি ৩৯ বছর বয়সী ছিলেন এবং তাঁর স্বামী ৫৭ বছর বয়সী ছিলেন। তাঁদের বিয়ের পরে, তিনি তাঁর অনুসারীদের কাছে জনপ্রিয়ভাবে "মাই" (মা) নামে পরিচিত ছিলেন। বিয়ের রেজিস্ট্রার হিসাবে, জেলা প্রশাসক রামেশ্বর দয়ালকে দিল্লিতে ডেকে আনা হয়েছিল। এই বিবাহ নাগরিক আইন অনুযায়ী সাধারণভাবে বিবাহ সম্পন্ন হয়েছিল। এই অনুষ্ঠানে যাঁরা উপস্থিত ছিলেন তাঁদের মধ্যে রায় সাহাব পুরান চাঁদ, মি. ম্যাসি (ব্যক্তিগত সচিব), নীলকন্ঠ, রামকৃষ্ণ চান্দিওয়ালা, সংস্থা আধিকারিক মেশরাম, চিত্রের ভাগ্নে, স্বরাষ্ট্র সচিব বন্দ্যোপাধ্যায় এবং শারদা কবিরের ভাই অন্যতম। এছাড়াও ১৯৪৮ সালের ২৮শে নভেম্বর তারিখে, সদ্য বিবাহিত দম্পতিকে ভারতের তৎকালীন গভর্নর-জেনারেল চক্রবর্তী রাজাগোপালাচারী স্নেহ ভোজ এর জন্য আমন্ত্রণ জানিয়েছিলেন এবং তাঁদের শুভেচ্ছা জানিয়েছিলেন। বিয়ের পরে শারদা 'সাবিতা' নামটি গ্রহণ করেছিলেন।   তথ্যসূত্র   বিষয়শ্রেণী:মুম্বইয়ের ব্যক্তি বিষয়শ্রেণী:মহারাষ্ট্রের নারী বিষয়শ্রেণী:জাতীয় নেতাদের দাম্পত্য সঙ্গী বিষয়শ্রেণী:২০০৩-এ মৃত্যু বিষয়শ্রেণী:১৯০৯-এ জন্ম বিষয়শ্রেণী:ভীমরাও রামজি আম্বেদকর বিষয়শ্রেণী:মহারাষ্ট্রের সমাজকর্মী বিষয়শ্রেণী:২১শ শতাব্দীর ভারতীয় নারী বিষয়শ্রেণী:ভারতীয় বৌদ্ধ বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:মারাঠি ভাষার লেখক বিষয়শ্রেণী:বৌদ্ধ কর্মী
লোক প্রিয়া দেবী একজন নেপালি কবি ছিলেন (; ১৮৯৮–১৯৬০)। ২০১৪ সালে, তিনি নেপালি সাহিত্য, শিল্প এবং রাজনীতির অঙ্গনে অবদান রাখা নারীদের একজন হিসাবে স্বীকৃত হন। তিনি দেশের সবচেয়ে প্রিয় কবি লক্ষ্মী প্রসাদ দেবকোটার ভগিনী।   জীবনচরিত  দেবী জন্মগ্রহণ করেন  ১৮৯৮ সালে নেপালে দিল্লি বাজার, কাঠমান্ডুতে,তীল মাধব দেবকোটা এবং অমর রাজ্য লক্ষ্মী দেবীর ঘরে। দেবী নেপালের সর্বশ্রেষ্ঠ সাহিত্যিক ব্যক্তিত্ব  লক্ষ্মী প্রসাদ দেবকোটার ভগিনী ছিলেন।  ১৯০৬ সালে আট বছর বয়সে দেবী বিবাহ বন্ধনে আবদ্ধ হন লোক নাথ যোশীর সংগে যিনি একজন ব্যাবসায়ী ছিলেন। তাঁদের পাঁচ পুত্র সন্তান এবং তিন কন্যা সন্তান ছিল যদিও বা যোশী অসচ্চরিত্র ব্যক্তি  হিসাবে পরিচিত ছিলেন এবং তাঁর অনেক উপপত্নী ছিল। দেবী কখনো তাঁর স্বামীর সমালোচনা করেননি বলে জানা যায়। যোশী দেবীর নাম "লোক প্রিয়া"  দিয়েছিলেন যার অর্থ "লোক নাথের প্রিয়তমা"।   কার্যাবলী  তাঁর ভ্রাতা দেবকোটা তাঁকে কবিতা লেখার জন্য উত্সাহিত করতেন। তিনি লেখনাথ পাউডিয়াল এবং চক্রপাণি চালিসের ছাত্রী ছিলেন। দেবীর লেখা বহু লেখকের দ্বারা প্রশংশিত হয়েছিল তাঁদের মধ্যে ছিলেন প্রেম রাজেশ্বরী দেবী, গোমা এবং  দেবকোটা।  তিনি তাঁর বেশিরভাগ  কবিতাই প্রকাশ করতেন শারদা পত্রিকাতে, এছারাও প্রকাশ করেছেন  উদ্য়োগ, সাহিত্য স্রোত, এবং সাহিত্য সম্পূরক জাতীয় পত্রিকা গোর্খাপত্রে। দেবী একজন সক্রিয় কর্মীও ছিলেন, তিনি সমর্থন করতেন এবং  মহিলাদের শিক্ষা অর্জনের জন্য় উত্সাহ ও দিতেন। ১৯৫৩ সালে তিনি ভানুভক্ত আচার্যের জন্য একটি সাক্ষরতা অনুষ্ঠানের আয়োজন করেছেন.  ১৯৮৩ সালে, তার মেয়ে শশী রিমাল, কবি লোকপ্রিয়া দেবীর সংগৃহীত কবিতাগুলি সংকলন ও প্রকাশ করেন। তাঁর সন্মানার্থে লোক প্রিয়া দেবী পুরস্কার নামকরণ হয়।   পুরস্কার এবং স্বীকৃতি  ২০১৪ সালে, নেপালী সাহিত্য,কলা এবং রাজনীতির কর্মক্ষেত্রে তাঁর অবদানের জন্য তাঁকে নারীদের একজন হিসাবে স্বীকৃতি দিয়েছে। অম্বালিকা দেবী, চন্দ্রকলা দেবী, মঙ্গলা দেবী, এবং দিব্যা কৈরালার পাশাপাশি তাঁদের জীবনের বেশিরভাগ অংশই সরকারী নথির বিবরণ থেকে বাদ দেওয়া হয়েছে বা [খুব কম লেখা হয়েছে]।   ১৯৬০ সালে তাঁর মৃত্যু হয়।   প্রকাশিত কাজ    শোক বিন্দু ()  ভ্রাতার মৃত্যুতে দুঃখের অশ্রু ()  কবি লোকপ্রিয়া দেবীর সংগৃহীত কবিতা ()  শান্তার উত্তর ()   অধিকতর পাঠ     তথ্যসূত্র  বিষয়শ্রেণী:নেপালি ভাষার কবি বিষয়শ্রেণী:২০শ শতাব্দীর নেপালি কবি বিষয়শ্রেণী:নেপালি কবি বিষয়শ্রেণী:২০শ শতাব্দীর নেপালি লেখক বিষয়শ্রেণী:১৯৬০-এ মৃত্যু বিষয়শ্রেণী:১৮৯৮-এ জন্ম
__NOTOC__ ৯৫ জুলীয় বর্ষপঞ্জীর একটি সাধারণ বছর যেটি বৃহস্পতিবার দিয়ে শুরু। সেই সময়ে এই বছর আউগুস্তুস ও ক্লেমেন্স-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৪৮ বছর; রোম প্রতিষ্ঠার বছর)। এই বছরকে ৯৫ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।         ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:৯৫  als:90er#Johr 95
in sports   American football  Aquatic sports  Association football  Athletics  Badminton  Baseball  Basketball  Chess  Climbing  Combat sports  Sumo  Cricket  [[International cricket in –{{#ifexpr: 2018 >= 2000 and 2018 <= 2009|0}}|–{{#ifexpr: 2018 >= 2000 and 2018 <= 2009|0}}]]    [[International cricket in –{{#ifexpr: 2018 >= 1999 and 2018 <= 2008|0}}|–{{#ifexpr: 2018 >= 1999 and 2018 <= 2008|0}}]]  Cycling  Equestrianism  Esports  Golf  Gymnastics  Ice sports  Modern pentathlon  Motorsport  Racquetball  Sailing  Skiing  Rugby league‎  Rugby union  Snooker [[–{{#ifexpr: 2018 >= 2000 and 2018 <= 2009|0}} snooker season|–{{#ifexpr: 2018 >= 2000 and 2018 <= 2009|0}}]] [[–{{#ifexpr: 2018 >= 1999 and 2018 <= 2008|0}} snooker season|–{{#ifexpr: 2018 >= 1999 and 2018 <= 2008|0}}]]  Squash  Table tennis  Tennis  Triathlon  Volleyball  Weightlifting
পিরুজালী ইউনিয়ন বাংলাদেশের ঢাকা বিভাগের গাজীপুর জেলার গাজীপুর সদর উপজেলার অন্তর্গত একটি ইউনিয়ন। দ্বাদশ শতাব্দীতে প্রতিষ্ঠিত ইন্দ্ররাজার রাজত্বের শেষ সময়ে এই অঞ্চলের নাম ছিল ‍‌পিরুপালি। এই পিরুপালি শব্দ থেকে পিরু জালী ইউনিয়ন নাম হয়েছে। আবার গ্রামের মানচিত্রের দিকে তাকালে একে অনেকটা ত্রিকোণাকৃতি জালের মত দেখায়। এই অঞ্চলের মানুষ জালকে জালী বলে থাকেন।   আয়তন ও জনসংখ্যা  গ্রামের সংখ্যা: ১টি ( বাংলাদেশের দ্বিতীয় বৃহত্তম গ্রাম পিরুজালী এবং একটি গ্রাম নিয়েই একটি ইউনিয়ন ) মোট জনসংখ্যা: ৪০,০০০ জন (প্রায়)।  ওয়ার্ড সংখ্যা: ৯ টি ১ নং ওয়ার্ড:  ৮ নং ওয়ার্ড: বকচর পাড়া ও হাজীপাড়া নিয়ে গঠিত।   শিক্ষা  শিক্ষা প্রতিষ্ঠান: সরকারী প্রাথমিক বিদ্যালয়: ০৭টি উচ্চ বিদ্যালয়: ০২টি ফাজিল মাদ্রাসা:০১টি   দর্শনীয় স্থান  বঙ্গবন্ধু সাফারী পার্ক: পিরুজালী গ্রামের উত্তর প্রান্তে অবস্থিত ঐতিহ্যবাহী ভাওয়াল গড়ের রাথুরা গজারী বনকে কেন্দ্র করে তৈরি হয়েছে বঙ্গবন্ধু সাফারী পার্ক।  হাটখোলা ব্রীজ: গ্রামের পশ্চিম সীমানায় আছে শালদহ নদী, আর তার উপর ব্রীজ, বর্ষাকালে বেশ দর্শনীয়। ওই এলাকার স্থানীয় নাম হাটখোলা।  নুহাশ পল্লী: দেশবরেণ্য কথা সাহিত্যিক হুমায়ুন আহমেদ এর নুহাশ পল্লী পিরুজালীতে অবস্থিত। "ভেরামতলী ব্রিজ:" নুহাশপল্লী থেকে ১ কিমি পশ্চিমে অবস্থিত। অত্যন্ত মনোরম পরিবেশ। ২ টি টং ঘড় অবস্থিত।   দর্শনীয় স্থান  দর্শনীয় স্থান   আরও দেখুন   গাজীপুর জেলা  গাজীপুর সদর উপজেলা   তথ্যসূত্র    বহিঃসংযোগ  ওয়েবসাইট  বিষয়শ্রেণী:গাজীপুর সদর উপজেলার ইউনিয়ন
thumb|right|400px|মিশরে অবস্থিত কূটনৈতিক মিশন এটি মিশরে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর কায়রোতে ১৪১টি দূতাবাস রয়েছে। পার্শ্ববর্তী অন্যান্য অনেক দেশের রাজধানীতে স্বীকৃত রাষ্ট্রদূত নিয়োগ করা রয়েছে। এই তালিকায় অবৈতনিক কনস্যুলেটদের অন্তর্ভুক্ত করা হয়নি।  দূতাবাসসমূহ কায়রো  প্রতিনিধিত্বকারী/মিশন    (প্রতিনিধিত্বকারী)  (আগ্রহী অনুষদ)  (মৈত্রী অফিস)  কনস্যুলেট-জেনারেল/কনস্যুলেট  আলেকজান্দ্রিয়া  আসওয়ান   অনাবাসিক দূতাবাসসমূহ   (ত্রিপোলি)  (আদ্দিস আবাবা)  (রোম)  (লন্ডন)  (রিয়াদ)  (রোম) (অসলো)  (কুয়েত সিটি)  (আদ্দিস আবাবা)  (আঙ্কারা)  (রিয়াদ)  (আদ্দিস আবাবা)http://www.gov.sz/index.php?option=com_content&view=article&id=455&Itemid=270  তথ্যসূত্র Egypt Diplomatic List  বিষয়শ্রেণী:মিশরে অবস্থিত কূটনৈতিক মিশন বিষয়শ্রেণী:গ্রহীতা দেশ অনুযায়ী কূটনৈতিক মিশনের তালিকা বিষয়শ্রেণী:মিশরের কূটনীতি-সম্পর্কিত তালিকা
মুণ্ডকা শিল্প তালুক মেট্রো স্টেশন দিল্লি মেট্রোর গ্রিন লাইনে অবস্থিত। এটি দিল্লি জাতীয় রাজধানী অঞ্চলের মুণ্ডকা শিল্প তালুকে অবস্থিত উত্তোলিত মেট্রো স্টেশন। ২০১৮ সালের ২৪শে জুন তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এইচডিএফসি ব্যাংক ও ইয়েস ব্যাংকের এটিএম পরিষেবা উপলব্ধ।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে পূর্বদিকগামীগন্তব্য স্টেশন →ইন্দ্রলোক বা কীর্তি নগর পরবর্তী স্টেশন মুণ্ডকাপশ্চিমদিকগামী গন্তব্য স্টেশন ← ব্রিগেডিয়ার হোশিয়ার সিংহ পরবর্তী স্টেশন ঘেওরাপার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন
এটি বাংলা উইকিপিডিয়ায় সম্পাদনা অনুযায়ী উইকিপিডিয়ানদের একটি তালিকা। সকল নামস্থানের সম্পাদনা গণনায় অন্তর্ভুক্ত হয়েছে। পাতা স্থানান্তর বা অপসারিত সম্পাদনার মত সম্পাদনা অনেক সম্পাদনা গণকে গণনা হলেও এখানে তা গণনা করা হয়নি। তাই অনেক সম্পাদনা গণকের সাথে এ তালিকার পার্থক্য হতে পারে। এই পাতাতে সর্বোচ্চ ১,০০০ জন সম্পাদকের নাম যোগ করা হয়েছে।  এই তালিকাটি বট কর্তৃক প্রতি সপ্তাহে হালনাগাদ করা হয়। বিশেষ:পছন্দসমূহ সংযোগে ক্লিক করে আপনি আপনার সঠিক সম্পাদনা সংখ্যা দেখতে পারবেন।   বিশেষ দ্রষ্টব্য  তালিকাটি উইকিপিডিয়ার সর্বোচ্চ সম্পাদনাকারীদের একটি সারাংশমাত্র। তালিকায় প্রদত্ত তথ্যগুলো সবসময় সঠিক নাও হতে পারে। কোনো সম্পাদকের সম্পাদনার মান যাচাই করতে এই তালিকাটি ব্যবহার করা উচিত নয়। বিভিন্ন কারণে সর্বোচ্চ সম্পাদনাকারী সম্পাদক সেরা মানের সম্পাদককে নির্দেশ করে না।   সফটওয়্যার বাগের কারণে কোনো কোনো সম্পাদকের সম্পাদনার সংখ্যা অত্যাধিক বেড়ে যেতে পারে।  কিছু কিছু সম্পাদক স্বয়ংক্রিয় যন্ত্র (বট এবং অ্যাসিস্টেড সিস্টেম) ব্যবহার করে যা প্রতি মিনিটে বহু ভুল (বানান, সংযোগ ইত্যাদি) শুদ্ধ করেন, অনেক কম সময়ে বহু বিজ্ঞপ্তি প্রচার করেন; অন্যদিকে অন্যান্য সম্পাদকরা এমন কাজ করেন যেখানে এসব যন্ত্রের উপযোগিতা নেই, যেমন- নিবন্ধ তৈরি, কপিরাইট পর্যালোচনা, সংঘাত নিরসন ইত্যাদি।  কিছু ব্যবহারকারী বিভিন্ন কারণে একাধিক অ্যাকাউন্ট ব্যবহার করেন, যার ফলে তাঁদের সম্পাদনা ভাগ হয়ে যায়।  এই তালিকায় শীর্ষের দিকে থাকা অনেক সম্পাদক কিছু গতানুগতিক কাজ করেন, যা করতে অল্প সময় লাগে; বিশেষ করে অন্য সম্পাদকদের সম্পাদনা পূর্বাবস্থায় ফেরত, পাতা সুরক্ষার আবেদন, ব্যবহারকারীদের সতর্ক করা ইত্যাদি। এই মুদ্রার উল্টো পিঠ হিসেবে কিছু ব্যবহারকারী অনেক সময় নিয়ে গবেষণা সম্পন্ন করার পর নিবন্ধ তৈরি করেন এবং তাঁরা এই তালিকার নিচের দিকে থাকতে পারেন।  কিছু কিছু ব্যবহারকারী একটি সম্পাদনা মনমতো না হওয়া পর্যন্ত প্রাকদর্শন ব্যবহার করতে থাকেন, আবার কেউ কেউ স্বভাবগত কারণে পর্যায়ক্রমে ছোট ছোট পরিবর্তনের মাধ্যমে সম্পাদনা করেন।  অনেক অবদানকারী লগ-ইন ছাড়াই সম্পাদনা করেন এবং এভাবে অনেক বেনামি সম্পাদক তাঁদের মূল্যবান সম্পাদনার মাধ্যমে উইকিপিডিয়াকে সমৃদ্ধ করে যাচ্ছেন।  সুতরাং, সম্পাদনা সংখ্যা এককভাবে উইকিপিডিয়ার উন্নতির জন্য দায়ী নয়।   তালিকা    আরও দেখুন   উইকিপিডিয়া:নিবন্ধের সংখ্যা অনুযায়ী উইকিপিডিয়ানদের তালিকা   বহিঃসংযোগ   সম্পাদনা গণক  বৈশ্বিক পরিসংখ্যান  বিষয়শ্রেণী:উইকিপিডিয়া পরিসংখ্যান   সম্পাদনার সংখ্যা
তিসরি মঞ্জিল (; 'অর্থ' তৃতীয় গন্তব্য) একটি হিন্দি বলিউড নির্মিত রহস্য চলচ্চিত্র; যা ১৯৬৬ সালে মুক্তি পায়। এই চলচ্চিত্রটিতে অভিনয় করেন শাম্মী কাপুর ও আশা পারেখ। চলচ্চিত্রটি গানের জন্য ইতিহাস গড়ে। "ও হাসিনা জুলফোওয়ালি", "আজা আজা", "ও মেরে সোনারে" - এই ৩টি কালজয়ী গানে কণ্ঠ দেন আশা ভোঁসলে ও মোহাম্মদ রফি এবং সঙ্গীত পরিচালনা করেন রাহুল দেব বর্মন।   কাহিনী    অভিনয়   শাম্মী কাপুর -  অনিল কুমার/রকি/সোনা  আশা পারেখ - সুনীতা  প্রেম চোপড়া - রমেশ  হেলেন - রুবি  প্রেমনাথ - কুমার সাব  রামাবতার - ট্রেন যাত্রী  ইফিতিকার - পুলিশ অফিসার  রাজ মেহরা - সুনীতার পিতা  লক্ষী ছায়া - বেলা   তথ্যসূত্র   বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৬৬-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:রহস্য চলচ্চিত্র বিষয়শ্রেণী:রাহুল দেববর্মণ সুরারোপিত চলচ্চিত্র বিষয়শ্রেণী:ভারতীয় রহস্য চলচ্চিত্র